hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. július 10.
Ugrás a navigációhoz Ugrás a kereséshez
A polgári jogban a közüzemi szerződés vagy közszolgáltatási szerződés egy olyan szerződés, amely alapján a szolgáltató köteles meghatározott időponttól a felhasználó számára folyamatosan és biztonságosan, a felhasználó igénye szerint meghatározott közüzemi szolgáltatást nyújtani, a felhasználó pedig köteles időszakonként díjat fizetni.[1]
Közüzemi szolgáltatás például a gáz, villamos energia és víz szolgáltatása.
A szolgáltatónak szerződéskötési kötelezettsége van, csak jogszabályban meghatározott esetekben tagadhatja meg a szerződés megkötését, és szüneteltetheti vagy korlátozhatja a szolgálatatás nyújtását. Hasonlóan a szerződés felmondására is csak jogszabályban meghatározott esetekben van joga. Ezenfelül a szerződés tartalmát csak jogszabályban meghatározott feltételektől teheti függővé.[2]
Jogszabály kimondhatja, hogy a közüzemi szerződés a szolgáltatás igénybevételével jön létre.[3]
A 2013. évi V. törvény a közüzemi szerződést közszolgáltatási szerződésként nevesíti az egyes szerződések között. Eszerint a közszolgáltatási szerződés olyan szerződés, amely alapján a szolgáltató általános gazdasági érdekű szolgáltatás nyújtására, a felhasználó pedig díj fizetésére köteles.[4]
A közszolgáltatási szerződés 1977 óta van nevesítve a magyar polgári törvénykönyvben az egyes szerződések között. Az 1993. évi XCIII. törvény 40. § (5) bekezdése nevezte át ezt a szerződéstípust közüzemi szerződésre.[5]
A 2013. évi V. törvény újra közszolgáltatási szerződésként definiálja.[4]
Nochta Tibor, Kovács Bálint, Nemessányi Zoltán: Magyar polgári jog Kötelmi jog Különös rész, Dialóg Campus Kiadó, 2. kiadás, 2012, Budapest-Pécs, ISBN 978-963-7296-58-1
↑ 1959. évi IV. törvény 387. §
↑ 1959. évi IV. törvény 388. § (2)-(4) bekezdések
↑ 1959. évi IV. törvény 388. § (1) bekezdés
↑ a b 2013. évi V. törvény 6:256. §
↑ Nochta Tibor, Kovács Bálint, Nemessányi Zoltán: Magyar polgári jog Kötelmi jog Különös rész 35. old.
A lap eredeti címe: „https://hu.wikipedia.org/w/index.php?title=Közüzemi_szerződés&oldid=25086644”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 10., 00:17
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.